**জারকা** (আরবি: الزرقاء ) জর্ডানের জারকা গভর্নরেটের রাজধানী। এর নামের অর্থ "নীল (শহর)"। ২০১৫ সালে এর জনসংখ্যা ৬৩৫,১৬০ জন ছিল, এবং আম্মানের পরে এটি জর্ডানের সর্বাধিক জনবহুল শহর।

ভূগোল
-----

জারকা উত্তর জর্ডানের জারকা নদীর অববাহিকায় অবস্থিত। শহরটি আম্মানের উত্তর-পূর্বে ১৫ মাইল (২৪ কিমি) দূরত্বে অবস্থিত।

জলবায়ু
-------

জারকায় একটি শীত আধা-শুষ্ক জলবায়ু রয়েছে (ক্যাপেন জলবায়ু শ্রেণিবিন্যাস: *বিএসকে*)। এর গড় বার্ষিক তাপমাত্রা ১৭.৪ °সে (৬৩.৩ °ফা), এবং বেশিরভাগ শীতকালে বছরে প্রায় ১৮২ মিমি (৭.১৭ ইঞ্চি) বৃষ্টিপাতের পরিমাণ হ্রাস পায়।


| জারকা-এর আবহাওয়া সংক্রান্ত তথ্য |
| --- |
| মাস | জানু | ফেব্রু | মার্চ | এপ্রিল | মে | জুন | জুলাই | আগস্ট | সেপ্টে | অক্টো | নভে | ডিসে | বছর |
| সর্বোচ্চ গড় °সে (°ফা) | ১৩.২(৫৫.৮) | ১৫.১(৫৯.২) | ১৮.৫(৬৫.৩) | ২৩.৭(৭৪.৭) | ২৮.৬(৮৩.৫) | ৩১.৫(৮৮.৭) | ৩২.৬(৯০.৭) | ৩২.৬(৯০.৭) | ৩১.৫(৮৮.৭) | ২৭.৭(৮১.৯) | ২১.০(৬৯.৮) | ১৪.৯(৫৮.৮) | ২৪.২(৭৫.৬) |
| দৈনিক গড় °সে (°ফা) | ৮.১(৪৬.৬) | ৯.৬(৪৯.৩) | ১২.৪(৫৪.৩) | ১৬.৬(৬১.৯) | ২০.৯(৬৯.৬) | ২৩.৭(৭৪.৭) | ২৫.০(৭৭.০) | ২৫.০(৭৭.০) | ২৩.৭(৭৪.৭) | ২০.১(৬৮.২) | ১৪.৬(৫৮.৩) | ৯.৫(৪৯.১) | ১৭.৪(৬৩.৪) |
| সর্বনিম্ন গড় °সে (°ফা) | ৩.০(৩৭.৪) | ৪.১(৩৯.৪) | ৬.৩(৪৩.৩) | ৯.৬(৪৯.৩) | ১৩.২(৫৫.৮) | ১৫.৯(৬০.৬) | ১৭.৫(৬৩.৫) | ১৭.৪(৬৩.৩) | ১৬.০(৬০.৮) | ১২.৫(৫৪.৫) | ৮.২(৪৬.৮) | ৪.১(৩৯.৪) | ১০.৭(৫১.২) |
| অধঃক্ষেপণের গড় মিমি (ইঞ্চি) | ৪২(১.৭) | ৩৮(১.৫) | ৩১(১.২) | ১০(০.৪) | ৩(০.১) | ০(০) | ০(০) | ০(০) | ০(০) | ৪(০.২) | ২০(০.৮) | ৩৪(১.৩) | ১৮২(৭.২) |
| উৎস:  |

ইতিহাস
------

 অটোমান-নির্মিত হিজাজ রেলওয়ের জারকা ট্রেন স্টেশন।
প্রথম শতাব্দীর পরে এখামে জনবসতি থাকলেও জরকা শহর ১৯০২ সালে চেচেন অভিবাসীদের দ্বারা প্রতিষ্ঠিত হয়েছিল যারা অটোমান এবং রাশিয়ান সাম্রাজ্যের মধ্যকার যুদ্ধ থেকে বাস্তুচ্যুত হয়েছিল। তারা জারকা নদীর তীরে বসতি স্থাপন করেছিল। এই সময় নতুন বন্দোবস্তে হেজাজ রেলওয়ের একটি স্টেশন নির্মিত হয়েছিল। রেলস্টেশনটি জারকাকে একটি গুরুত্বপূর্ণ কেন্দ্রস্থলে পরিণত করেছিল। ১৯০৫ সালের ১০ এপ্রিল অটোম্যান গভর্নর একটি ডিক্রি জারি করেছিলেন, যার মাধ্যমে চেচেন অভিবাসীদের যে জায়গাগুলিতে তারা বসতি স্থাপন করেছে সেগুলোর মালিকানা তারা পেতে পারর। জনসংখ্যা তখন দ্রুত আকারে বৃদ্ধি পায়। ১৯২৮ সালের ১৮ নভেম্বর, নতুন জর্দান সরকার জারকার জন্য প্রথম পৌর কাউন্সিল প্রতিষ্ঠার জন্য ডিক্রি জারি করেছিল।

১৯২৭ সালে ট্রান্সজর্ডান ফ্রন্টিয়ার ফোর্স গঠনের পরে, ব্রিটিশ সেনাবাহিনী দ্বারা শহরে সামরিক ঘাঁটিগুলি তৈরি করা হয়েছিল এবং শহরটি পরে "সামরিক শহর" নামে পরিচিতি লাভ করে। জর্দানের আরব সৈন্যদলটির সদর দফতর জার্কায় ছিল।

২০১০ সালে আনুমানিক মহানগরীর জনসংখ্যা ছিল প্রায় ৭০০,০০০ জন। জারকায় আম্মান ও ইরবিডের পরে তৃতীয় বৃহত্তম মহানগরীয় জনসংখ্যা রয়েছে। যদিও জারকা শহর প্রায় ৫০০,০০০ জনসংখ্যা রয়েছে, যা একে আম্মানের পরে দ্বিতীয় বৃহত্তম জনসংখ্যা বহুল শহরে পরিণত করেছে।

| বছর | জনসংখ্যা |
| --- | --- |
| ১৯০৩ | ১,০০০ |
| ১৯২৮ | ৬,০০০ |
| ১৯৫২ | ২৮,৪৫৬ |
| ২০০৪ | ৪৫০,১০২ |

বৃহত্তর জারকা পৌর জেলা
----------------------

জারকা শহরটি পাঁচটি জেলায় বিভক্ত যেগুলো সব মিলিয়ে প্রায় ৬০ কিমি২ (২৩ মা২) এবং শহরের প্রভাবের ব্যাসার্ধের মধ্যে আরও দুটি জেলা রয়েছে।

|  | জেলা | অঞ্চল (কিলোমিটার) |
| --- | --- | --- |
| ১ | প্রথম জেলা (শহর কেন্দ্র) | ২.৯৬ |
| ২ | দ্বিতীয় জেলা (আলতাভরা আল-আরবিয়া) | ১১.৩ |
| ৩ | তৃতীয় জেলা (ইওয়াজান) | ১২.২ |
| ৪ | চতুর্থ জেলা (জাওয়াহেরেহ) | ১৬ |
| ৫ | পঞ্চম জেলা (নতুন জারকা) | ১৭ |
| ৬ | স্পোর্টস কমপ্লেক্স জেলা | ৩.৫ |
| ৭ | জারকা সিটি গার্ডেন জেলা | ১৯ |

অর্থনীতি এবং অবকাঠামো
---------------------

 আম্মান-জারকা মহাসড়ক
 মধ্য জারকা
### পরিবহন

 জারকা বিশ্ববিদ্যালয় প্রকৌশল অনুষদ।
জারকা দক্ষিণে আম্মান এবং উত্তরে সিরিয়ার সাথে হেজাজ রেলপথের মাধ্যমে যুক্ত। আম্মানকে জারকার সাথে যুক্ত করতে বর্তমানে একটি নতুন রেলপথ নির্মাণাধীন রয়েছে।

জারকা আন্তর্জাতিক হাইওয়েতে অবস্থিত যা সৌদি আরবকে সিরিয়ার সাথে এবং আন্তর্জাতিক আম্মান- বাগদাদ মহাসড়কে সংযুক্ত করে।

### শিল্প

জারকা জর্দানের শিল্প কেন্দ্র। জর্দানের মোট কারখানাগুলোর ৫০% এরও বেশি এখানে রয়েছে। নগরীতে শিল্পের বৃদ্ধি কারণ হচ্ছে এখানে অবকাঠামোগত ব্যয় কম এবং রাজধানী আম্মানের সান্নিধ্যের ফলে।

জর্দানের অর্থনীতির জন্য অত্যাবশ্যক এমন কয়েকটি সুবিধা জারকায় রয়েছে, যেমন জর্ডানের একমাত্র তেল শোধনাগার প্ল্যান্ট এখানে রয়েছে। জারকা চেম্বার অফ কমার্সের তথ্য অনুসারে, ২০১১ সালে জর্দানের মোট রফতানির ১০% জারকা গভর্নরেট থেকে এসেছে, যার পরিমাণ ছিল ৫১২ মিলিয়ন মার্কিন ডলার। চামড়া ও পোশাক পণ্য জারকার রফতানির প্রায় ৫২% সংগঠিত হয়, এরপরেই রয়েছে রাসায়নিক, কৃষি ও ওষুধজাতীয় পণ্য।

২০২০ সালের সেপ্টেম্বরে, বৈদ্যুতিক শর্ট সার্কিটের কারণে জারকার কাছে মর্টারগুলি থেকে সেনাবাহিনীর যুদ্ধাস্ত্র ডিপোতে ব্যাপক বিস্ফোরণ ঘটে।

শিক্ষা
------

জার্কায় তিনটি বিশ্ববিদ্যালয় রয়েছে যার মধ্যে বৃহত্তম হাশেমিয় বিশ্ববিদ্যালয়। অন্যান্য দুটি আল-বালকা ফলিত বিশ্ববিদ্যালয় এবং জারকা বিশ্ববিদ্যালয়। জারকায় অন্যান্য কিছু কমিউনিটি কলেজ এবং গবেষণা কেন্দ্র যেমন আল-জারকা শিক্ষামূলক ও বিনিয়োগ ইন্সটিটিউট। এছাড়াও, জার্কায় অনেকগুলি মাধ্যমিক বিদ্যালয় (বা উচ্চ বিদ্যালয়) রয়েছে। এর মধ্যে বিশেষভাবে উল্লেখযোগ্য হল জারকা বালক মাধ্যমিক বিদ্যালয় যা জর্দানের প্রাচীনতম উচ্চ বিদ্যালয়গুলির মধ্যে একটি বলে বিবেচিত হয়।

আরো দেখুন
---------

* জর্ডানে রেলপথ
* আবু মুসাব আল-জারকাবি

তথ্যসূত্র
---------

1. ↑  "The General Census - 2015" (পিডিএফ)। Department of Population Statistics।
2. ↑  Su, Alice (১৪ ফেব্রুয়ারি ২০১৪)। "In the Middle East, Arabic Wikipedia is a flashpoint — and a beacon"। Condé Nast। সংগ্রহের তারিখ ১৪ ফেব্রুয়ারি ২০১৪।
3. ↑  "Climate: Zarqa"। ১৭ জানুয়ারি ২০১৮।
4. ↑  Natho, Nadir I. 1927- (২০০৯)। *Circassian history*। Nadir I. Natho। পৃষ্ঠা 480। আইএসবিএন 978-1-4415-2389-1। ওসিএলসি 712591748। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
5. ↑  Ibragimova, Zarema Ch. (২০০৭)। *Mir čečencev - XIX vek.*। Probel-2000। পৃষ্ঠা chapter 19। আইএসবিএন 978-5-98604-089-9। ওসিএলসি 220247120।
6. ↑  "Archived copy"। ডিসেম্বর ১২, ২০০৯ তারিখে মূল থেকে আর্কাইভ করা। সংগ্রহের তারিখ ডিসেম্বর ৯, ২০০৯।
7. ↑  Assbeel Newspaper (Arabic content)
8. ↑  "Major explosion rocks arms depot in Jordan, but no casualties reported"। *France 24*। ১১ সেপ্টেম্বর ২০২০।

বহিঃসংযোগ
---------

* জারকা চেম্বার অফ ইন্ডাস্ট্রি  ওয়েব্যাক মেশিনে আর্কাইভকৃত ২৪ মার্চ ২০১৮ তারিখে
* জারকা আলোচনার ফোরাম (আরবি ভাষায়)